ՏՈՒՊՐՈՎՆԻՔ՝ Ս. ՎԼԱՍ ՀԱՅԱԶԳԻ ՀԱՅՐԱՊԵՏԻՆ ՊԱՇՏՊԱՆՈՒԹԵԱՆ ՆԵՐՔԵՒ
(Տուպրովնիք Այցելած Առաջին Հայ Առաքելական Եպիսկոպոսին Վկայութիւնը)
 
Ն.Ս.Օ.Տ.Տ. Արամ Ա. Կաթողիկոս 28 Օգոստոս 2009 թուակիր նամակ մը կը ստանար Խրուաթիոյ[footnoteRef:1] Տուպրովնիք քաղաքի Կաթոլիկ Առաջնորդ Ժելիմիր Փուլիճ Եպիսկոպոսէն, որուն մէջ ան կը գրէր.[footnoteRef:2]  [1:  Խրուաթիոյ տարածքը 56.594 քառակուսի քիլոմեթր է, ըստ 2001-ի մարդահամարին՝ բնակչութիւնը 4.437.460 միլիոն, մայրաքաղաքը` Զակրէպ, սփիւռքի բնակչութիւնը` 5 միլիոն։]  [2:  Իրենց պատմականութեան եւ շահեկանութեան պատճառաւ, Տուպրովնիքի եւ Անթիլիասի միջեւ տեղի ունեցած նամակագրութեան անգլերէն բնագրէն մասեր կը մէջբերեմ յօդուածիս մէջ։] 

“Your Holiness, St. Blaise is protector of the diocese over 1000 years. I would like to invite You to participate on the Feast Day and procession of St. Blaise, on 3rd February 2010 as the heir of the great Christian tradition of Cilicia, as my guest and the representative of the Great House of Cilicia and the Armenian Martyr Church.” 
{«Ձերդ Սրբութիւն, աւելի քան 1000 տարիներէ ի վեր Ս. Վլաս[footnoteRef:3] Հայրապետ մեր թեմին պաշտպան սուրբն[footnoteRef:4] է։ Այսու գրով Ձեզ կը հրաւիրեմ 3 Փետրուար 2010-ին մասնակցելու Ս. Վլասի Տօնին եւ թափօրին՝ որպէս Կիլիկիոյ մեծարեալ քրիստոնէութեան ժառանգորդը։ Դուք հիւրս պիտի ըլլաք որպէս Մեծի Տանն Կիլիկիոյ եւ Հայ Նահատակ Եկեղեցւոյ ներ-կայացուցիչը»}։ [3:  Ըստ Հրաչեայ Աճառեանի, Վլաս կամ Վլասիոս անունը սերած է յունարէն «բողբոջ» բառէն եւ հայոց մէջ անսովոր անուն է (Հայոց Անձնանունների Բառարան, Սեւան Հրատարակչական Տուն, Պէյրութ, 1972, էջ 123–124)։]  [4:  Սրբադասումը բարդ գործընթաց մըն է Հռոմէական Կաթոլիկ Եկեղեցւոյ մէջ, որ 993-ին սկսած է՝ Յով-հաննէս ԺԵ. Պապին կողմէ (F. L. Cross, Ed., The Oxford Dictionary of the Christian Church, Oxford University Press, New York, c1983, p. 233)։] 

Վեհափառը նամակին պատճէնը ինծի կը փոխանցէր եւ կը յանձ-նարարէր որ հետապնդեմ այս հետաքրքական հրաւէրին մանրամաս-նութիւնները։ 
Փուլիճ Գերապայծառին նամակը նաեւ կը փոխանցէր պատմական հետեւեալ խիտ ակնարկը. 
“Diocese of Dubrovnik is entirely permeated with the cult of St. Blaise. The figure of St. Blaise stands on all fortresses and towers of Dubrovnik and also all churches of my diocese boast a figure of St. Blaise. The faithful congregation of my diocese attends Mass and joins in the magnificent procession of thousands in which numerous relics of the saints are carried on that day.
 	Dubrovnik, unlike any other town in the Western Catholic Ecumene, has such deeply rooted Armenian saint-protectors in its spiritual foundations. First of all, those are Ragusan old saints protectors: St. Zenobius and St. Zenobia from Cilicia – The Small Armenia, in addition to the more recent cult of St. Blaise from the 10th century and the cult of the Forty Martyrs from Sebaste in The Great Armenia. The most important goldsmithing piece of art – a reliquary in the city of Dubrovnik is the head of Saint Blaise – Caput S. Blasii – which emerged from the workshop in Constantinople. According to Dubrovnik tradition this reliquary has been in Dubrovnik since 1026, and the relics of Zenobius, Cilician Bishop and Martyr and his sister Zenobia were acquired since 1012. Thomas Palaiologos, the Despot of Morea, made a present of the last reliquary in 1459.
 	The Armenian people lived in the City of Dubrovnik itself, thus an illustrative example should serve to the Dubrovnik/Croatian and Armenian connections that Giuro Baglivi Armeno (Dubrovnik, 1668–Rome, 1707) was the renowned physician of several Roman popes. Friar Vice Kelez (Mlini, 1834–Naples, 1895) was founder of the mission and bishopric Marash and Anitab in Armenia for Armenians of the Catholic rite. Unfortunately, these bishoprics were exterminated in the 1915 genocide.
 	The Book VIII, chapter 55 of the Statutes of the City of Dubrovnik from 1272 testified to the bustling trading relations between Dubrovnik and the Kingdom of Cilicia in which coins of the Kingdom of Cilicia, Your true homeland are mentioned.
 	Our fellow citizen – Rajmund Gallani (Jelić) (1722–1727), the subsequent Ragusan archbishop was the archbishop of Ankara and the Apostolic Vicar of Constantinople and had close cooperation with father Mkhitar, the friar, native of Sebaste the city of St. Blaise, our patron saint. Josip Marinović, a Jesuit from Perast is the most significant link between Armenians and Croats. He wrote the first history of Armenian people in the West, laying the foundations of Armenian modern history research in Europe.
 	The Ragusans, like other Croats, maintained contacts with Armenians in the trading towns of the Levant in the course of the 19th and the beginning of the 20th century, especially in Smyrna and Constantinople and were rescuing them in the great genocide. Mons. Isacco Hagian, the Armenian archbishop of Sebaste visited Dubrovnik in 1902 having arrived to raise funds for buying off the grave of St. Blaise in Sebaste from the infidels when he was welcomed by the people of the city of Dubrovnik with enthusiasm. The interest of citizens of Dubrovnik for the city of their protector is a constant remaining to this day and testifying to the uninterrupted spiritual linking Croatian and Armenian people.
Therefore, Your Holiness Aram I, I kindly invite you again to participate with the Assembly of Croatian bishops on the Feast Day of St. Blaise on 3rd February 2010 and restore the deep Christian relations of our two long-suffering Christian peoples.”
{«Տուպրովնիքի թեմը ամբողջապէս ներթափանցուած է Ս. Վլասի մեծարումով։ Ս. Վլասի արձանը թեմիս բոլոր դղեակներուն եւ աշտա-րակներուն վրայ կը գտնուի, ինչպէս նաեւ՝ բոլոր եկեղեցիներուն մէջ։ 3 Փետրուարին թեմիս հաւատացեալ ժողովուրդը սուրբ պատարագին եւ սուրբերու մասունքներու թափօրին կը մասնակցի հազարներով։ 
Տուպրովնիք, ի հեճուկս արեւմտեան կաթոլիկ այլ քաղաքի, հայ սուրբերու խոր արմատներ ունի իր հոգեւոր հիմերուն մէջ։ Պէտք է յիշել Կիլիկիայէն՝ Փոքր Հայքէն, Ռակուսանի [Տուպրովնիքի լատիներէն անունն է - Ն.] հին պաշտպան սուրբեր Ս. Զենոբիոսն ու Ս. Զենոբիան,[footnoteRef:5] նաեւ 10-րդ դարուն աւելցած Ս. Վլասը։ Կան նաեւ Սեբաստիոյ Քառասուն Մա-նուկները։ Տուպրովնիքի մասունքներու ճոխ հաւաքածոյին ամենայայտնի ոսկեայ գանձը Ս. Վլասի գլուխն է, որ Կոստանդնուպոլսոյ մէջ պատ-րաստուած է։ Տուպրովնիքի աւանդութեան համաձայն այս մասունքը մեզի հասած է 1026-ին։ Իսկ 1012-ին արդէն իսկ ունէինք Կիլիկիոյ նահատակ Եպիսկոպոս Ս. Զենոբիոսի եւ անոր քրոջ՝ Ս. Զենոբիայի մասունքները։ 1459-ին Թովմաս Հնաբան Բռնատէրը [Յունաստան - Ն.], նոյն սուրբերէն այլ մասունքներ եւս նուիրած է մեզի։ [5:  Ս. Զենոբիոս Եպիսկոպոս եւ քոյրը՝ Ս. Զենոբիա տօնելի սուրբեր չեն Հայ Առաքելական Եկեղեցւոյ մէջ։ Անոնք կը յիշատակուին Յայսմաւուրքին մէջ 29 Հոկտեմբերին (Կոստանդնուպոլիս, 1834, էջ 213–214)։ ] 

Հայերու Տուպրովնիքի մէջ ապրած ըլլալուն մասին յիշատա-կութիւններ ունինք։ Այսպէս, կ՚արժէ յիշել թէ Տուպրովնիք/Խրուաթիա եւ հայութիւն կապերու գեղեցիկ օրինակ մըն է Ճուրօ Պալիվի Հայը (Ծնեալ Տուպրովնիք 1668-ին, մահացեալ Հռոմ 1707-ին), որ քանի մը պապերու նշանաւոր բժիշկն էր։ Նաեւ կայ Եղբայր Վիցը Գելեզը (Ծնեալ Միլինի [Խրուաթիա - Ն.] 1834-ին, մահացեալ Նափոլի [Իտալիա - Ն.] 1895-ին), որ Մարաշի եւ Այնթապի հայ կաթոլիկ եպիսկոպոսութիւններուն եւ միսիո-նարութեան հիմնադիրն էր։ Դժբախտաբար, 1915-ի Ջարդին այս եպիս-կոպոսութիւնները վերացան։
1272 թուականը կրող Տուպրովնիք Քաղաքի Օրինագիրքին 8-րդ հատորին 55-րդ գլուխը կը վկայէ թէ վաճառականական աշխոյժ կապեր կային Տուպրովնիքի եւ Կիլիկիոյ Թագաւորութեան միջեւ, ուր նաեւ կը յիշուին Ձեր հայրենիքի՝ Կիլիկիոյ Թագաւորութեան հատած դրամները։
Տուպրովնիքցի Ռայմունտ Կալլանի Ելիչ (1722–1727), նախքան Ռա-կուսանի արքեպիսկոպոս դառնալը, Անգարայի արքեպիսկոպոսն ու Կոս-տանդնուպոլսոյ Առաքելական Փոխանորդն էր եւ սերտ գործակցութիւն ունեցաւ Եղբայր Մխիթարի հետ, որ Ս. Վլասի նման կը սերէր Սեբաստիոյ քաղաքէն։ Յոսիփ Մարինովիչ Փերասթէն [Մոնթէնեկրօ - Ն.] Յիսուսեան մը, հայերու եւ խրուաթներու ամենէն յատկանշական կապն է։ Արեւ-մուտքի մէջ ան էր որ առաջին անգամ գրեց հայ ժողովուրդի պատմութիւնը եւ հիմնադրեց հայութեան արդի պատմութեան քննարկումը Եւրոպայի մէջ։
19-րդ դարուն եւ 20-րդ դարու սկիզբը ռակուսանները, միւս խրուաթ-ներուն նման, կապեր ունէին Արեւելքի առեւտրական քաղաքներուն մէջ գտնուող հայերուն հետ, մանաւանդ Զմիւռնիոյ ու Կոստանդնուպոլսոյ մէջ, եւ զանոնք կը փրկէին Մեծ Ջարդի ժամանակ։ Գերապայծառ Իսահակ Հաճեան, Սեբաստիոյ [հայ կաթոլիկ - Ն.] արքեպիսկոպոսը, 1902-ին Տուպ-րովնիք կու գար դրամ հաւաքելու որպէսզի Ս. Վլասի գերեզմանը վե-րագնէր անհաւատներէն, եւ մեծ խանդավառութեամբ կը դիմաւորուէր Տուպրովնիքի ժողովուրդէն։ Մինչեւ այսօր Տուպրովնիքի բնակիչները մեծ սիրով կապուած են իրենց պաշտպան Սուրբին եւ այս երեւոյթը կը վկայէ թէ շարունակական հոգեւոր կապուածութիւն մը գոյութիւն ունեցած է խրուաթ եւ հայ ժողովուրդներուն միջեւ»։
Եւ կ՚եզրափակուէր.
«Հետեւաբար, Ձերդ Սրբութիւն, անգամ մը եւս կը հրաւիրեմ Ձեզ 3 Փետրուար 2010-ին, Ս. Վլաս Հայրապետի Տօնին մասնակցելու՝ խրուաթ եպիսկոպոսներու դասուն հետ եւ վերահաստատելու քրիստոնէական այն խոր կապերը որոնք գոյութիւն ունին երկար տառապանքներ կրած մեր երկու քրիստոնեայ ժողովուրդներուն միջեւ։»}
Յանուն Վեհափառին, 7 Սեպտեմբեր 2009-ին Փուլիճ Եպիսկոպոսին կը գրէի թէ ստացած ենք իր 28 Օգոստոս 2009-ի նամակը, իսկ 6 Նոյեմբեր 2009-ին կը յայտնէի հետեւեալ մանրամասնութիւնները.
     	«Շնորհակալութիւն կը յայտնեմ Ն.Ս.Օ.Տ.Տ. Արամ Ա. Կաթողիկոսին ձեր գրած 28 Օգոստոս 2009 թուակիր նամակին համար։ 
     	Սկզբունքով Նորին Սրբութիւնը ուրախութեամբ պիտի մասնակցի 3 Փետրուար 2010-ի Ս. Վլասի տօնակատարութեան։ Ինչպէս դիպուկօրէն կը բնորոշէք, այս այցելութիւնը քրիստոնէական սիրոյ եւ եղբայրութեան ոգին պիտի խորացնէ մեր երկու Եկեղեցիներուն միջեւ։
     	Կը փափաքինք ձեզմէ իմանալ Վեհափառ Հայրապետի այցելութ-եան յայտագրին մանրամասնութիւնները»։
          12 Նոյեմբեր 2009-ին, նամակիս կը պատասխանէր Փուլիճ Գերա-պայծառի քարտուղար Հայր Մարին Լուցիչ, ըսելով.
     	« Փուլիճ Եպիսկոպոսի Ն.Ս.Օ.Տ.Տ. Արամ Ա. Կաթողիկոսի ուղղած հրաւէրը ցոյց կու տայ այն պատմական կապերը որոնք գոյութիւն ունեցած են Տուպրովնիքի եւ Կիլիկիոյ միջեւ՝ 1272-էն սկսեալ, ինչպէս մեր քաղաքի տոմարները կ՚արձանագրեն։ Միայն 1902-ին, կարճ եւ պատահական այցելութեամբ մը, Սեբաստիոյ Իսահակ Հաճեան եպիսկոպոսը Տուպ-րովնիք եկաւ։ Սակայն, մինչեւ այսօր Հայ Եկեղեցիէն որեւէ ներկայացուցիչ Ս. Վլասի տօնին, որ այս տարի 2 եւ 3 Փետրուարին պիտի նշուի, չէ մասնակցած։ Եթէ Նորին Սրբութիւնը ազնիւ ըլլայ ընդունելու մեր հրա-ւէրը, կամ Իր ներկայացուցիչը ուղարկէ, մեր քաղաքի հազարամեայ պատմութեան մէջ առաջին անգամ ըլլալով հայ ժողովուրդին կողմէ,–որուն կը պատկանի մեր պաշտպան սուրբը՝ սեբաստացի Ս. Վլասը,– անձ մը մեզի հետ պիտի տօնախմբէ այս տօնը»։ 
            11 Յունուար 2010ին Արամ Ա. Կաթողիկոս Փուլիճ Եպիսկոպոսին կը յայտնէր, թէ պիտի չկարենար անձամբ ներկայ գտնուիլ Ս. Վլաս Հայ-րապետի տօնակատարութեան եւ.
     	«Գերաշնորհ Տ. Նարեկ Եպս. Ալեէմէզեան, միջ-եկեղեցական յարա-բերութիւններու մեր ներկայացուցիչը, Ս. Վլասի տօնին պիտի մասնակցի եւ մեր պատգամը փոխանցէ հաւատացեալ ժողովուրդին»։
25 Յունուար 2010-ին, տեղեակ կը պահէի Փուլիճ Գերապայծառը Տուպրովնիք ժամանմանս մանրամասնութիւններուն մասին եւ 28 Յուն-ւար 2010-ին կը ստանայի հետեւեալ պատասխանը.
     	«Կը սպասենք ձեր ժամանման։ Օդակայանը պիտի դիմաւորենք ձեզ։ Բարի ճանապարհ»։ 
Այսպիսով, որպէս Վեհափառ Հայրապետի ներկայացուցիչը, 1–7 Փետրուար 2010-ը կ՚անցընէի Տուպրովնիքի մէջ եւ, ըստ խրուաթական պատմագրութեան ու ժողովրդային բերանացի արտայայտութիւններուն, կը հանդիսանայի 1038 տարիներ ետք Տուպրովնիք այցելած եւ Ս. Վլասի տօնախմբութեան մասնակցած առաջին Հայ Առաքելական եպիսկոպոսը: Այս պատմական երեւոյթին ակնարկելով, 3 Փետրուարին, հոգեւորական-ներու ճաշկերոյթին ընթացքին, Փուլիճ Եպիսկոպոս կ՚ըսէր. «Ուրախ եմ որ Ս. Վլաս անմահ հայ եպիսկոպոսէն զատ, այս առթիւ վերջապէս առաջին անգամ ըլլալով նաեւ մեզի հետ ունինք հայ սրբազան մը՝ Նարեկ Եպիսկոպոս Ալեէմէզեանը»։ Հակառակ իր վայելած անսահմա՜ն ժողո-վըրդական բարեպաշտութեան, Ս. Վլաս Եպիսկոպոս նոյնիսկ Տուպրով-նիք չէր այցելած…։
Երեքշաբթի–Չորեքշաբթի, 2–3 Փետրուար 2010-ին, 6 եպիսկոպոս-ներու՝ Տուպրովնիքի Ժելիմիր Փուլիճի, Խրուաթիոյ Մարին Պարիշիչի, Շիպենիգի Անթէ Իվասի, Գոթորի Իլիա Եանիչի, Բանակի Հոգեւոր Տեսուչ Եուրա Եզերինացի, Սարայէվոյի Բիթըր Սուտարի, 70 վարդապետներու, շուրջ 400 քաղաքական ու հասարակական ղեկավարներու եւ հիւրերու ու 15 հազար հաւատացեալներու հետ, հոգեւոր խոր ապրումներով կը մաս-նակցէի Ս. Վլաս Հայրապետի տարեկան տօնակատարութեան կրօնական եւ աշխարհիկ հանդիսութիւններուն ու եկեղեցական մեծահանդէս թա-փօրի ընթացքին, երբ ծխական եկեղեցիներու աւելի քան հարիւր դրօշներ կը ծածանէին, կը կրէի Ս. Վլասի գլուխն ու աջը։
Պատմական օրեր էին եւ կ՚ապրէի Ս. Վլասի[footnoteRef:6] ոգեղէն ներկայութ-եամբ։  [6:  Անգլերէն եւ ֆրանսերէն՝ St. Blaise, խրուաթերէն՝ Sveti Vlaho։] 

Իսկ միւս օրերուն հանդիպումներ կ՚ունենայի Տուպրովնիքի Կառա-վարիչ Նիգոլա Տոպպոսլաւիչին, Քաղաքապետ Անտրօ Վլահուսիչին, Գերապայծառ Ժելիմիր Փուլիճին եւ Ֆրանչիսկեան ու Տոմինիկեան Միա-բանութիւններու վարդապետներու եւ մայրապետներու եւ Թեմի հոգեւո-րականութեան հետ։ 
Նաեւ ներկայ կը գտնուէի Քաղաքապետին հիւրընկալած ճաշկե-րոյթին, Տուպրովնիքի Խրուաթական եւ Հայկական Բարեկամութեան Միութեան կազմակերպած Արամ Խաչատուրեանի նուագահանդէսին, Ս. Աստուածածնի Վերափոխումն Մայր Տաճարին մէջ տեղի ունեցած Ս. Վլասի նուիրուած հոգեւոր համերգին եւ կ՚երգէի Ս. Վլաս Հայրապետին նուիրուած Հայ Եկեղեցւոյ Մանկունք շարականը[footnoteRef:7] ու «Յանուն Հօր եւ Որդւոյ եւ Հոգւոյն Սրբոյ» օրհնելէ ետք ներկաները, նոյն օրհնութիւնը խրուաթերէնով կը փոխանցէի մեծ յուրախութիւն տուպրովնիքցինե-րուն՝ “Slava Ocu I Sinu I Duhu Svetomu”։  [7:  Գրաբար Շարականը.
«Մանկունըք նոր սիովնի, փառաբանիչք սուրբ երրորդութեանն, ըզյիշատակ սըրբոյն վլասայ հայրապետին տօնելով այսօր ընդ զօրս անմարմնոցն, օրհնեցէք ըզտէր յօրհնութիւն ի նոր։ 
Ի յարկի սըրբութեան եւ ի տեղւոջ փառաբանութեան, ըզյիշատակ սըրբոյն վլասայ հայրապետին տօնելով այսօր ընդ զօրս անմարմնոցն, օրհնեցէք ըզտէր յօրհնութիւն ի նոր։ 
Քահանայք եւ պաշտօնեայք միաբան հաւատացեալք, ըզյիշատակ սըրբոյն վլասայ հայրապետին տօնելով այսօր ընդ զօրս անմարմնոցն, օրհնեցէք ըզտէր յօրհնութիւն ի նոր»։
     Շարականին Աշխարհաբար Թարգմանութիւնը.
«Նոր Սիոնի (Քրիստոսի Եկեղեցւոյ) հաւատացեալներ, որ Սուրբ Երրորդութեան փառաբա-նիչներն էք, այսօր անմարմին զօրքերուն (հրեշտակներուն) հետ Սուրբ Վլաս Հայրապետին յիշատակը տօնելով, Տէրը նոր օրհնութեամբ օրհնեցէք։ 
Սրբութեան յարկին եւ փառաբանութեան վայրին (եկեղեցւոյ) մէջ, այսօր անմարմին զօրքերուն (հրեշտակներուն) հետ Սուրբ Վլաս Հայրապետին յիշատակը տօնելով, Տէրը նոր օրհնութեամբ օրհնեցէք։
Քահանաներ եւ եկեղեցւոյ ծառայողներ հաւատացեալներուն հետ միաբան, այսօր անմարմին զօրքերուն (հրեշտակներուն) հետ Սուրբ Վլաս Հայրապետին յիշատակը տօնելով, Տէրը նոր օրհնութ-եամբ օրհնեցէք»։] 

Առաւել, երկիցս կ՚այցելէի Մայր Տաճարի մասունքներու մատուռը՝ ուր դարերէ ի վեր աւելի քան 200 մասունքներ խոր երկիւղածութեամբ ի պահ դրուած են, ու Տուպրովնիքի եւ Սթոնի վանքերն ու եկեղեցիները։
Վերջապէս, հարցազրոյցներ կ՚ունենայի Խրուաթիոյ հեռատեսիլի ու ձայնասփիւռի կայաններուն եւ օրաթերթերուն հետ, ընդգծելով թէ փո-խանակ Ս. Վլասի ծննդավայր պատմական Հայաստանէն՝ կու գայի Լիբա-նանէն, ուր 1930-էն ի վեր հաստատուած էր Մեծի Տանն Կիլիկիոյ Կաթո-ղիկոսութեան Ս. Աթոռը՝ 1915-ի Հայկական Ցեղասպանութեան զոհը դառ-նալէ ետք։ 

* * *
 
Խրուաթիա նախկին Եուկուսլաւիոյ մաս կազմած է եւ 1992-էն ի վեր անկախ պետութիւն է։ Իսկ Տուպրովնիք հինէն ի վեր Արեւելքի եւ Արեւ-մուտքի հանդիպման վաճառականական կէտերէն մին եղած է, ուր բազ-մաթիւ ազգեր եւ մշակոյթներ իրարու հետ շփուած են։ 
Տուպրովնիքի եւ Ս. Վլասի հոգեւոր կապը սկսած է 971-ին, երբ Սուր-բին բարեխօսութեամբ Տուպրովնիք պաշտպանուած է վենետիկցիներու յարձակումէն։ 972-ին Տուպրովնիքի Հանրապետութեան ծերակոյտը Ս. Վլասը Տուպրովնիքի պաշտպան սուրբը հռչակած է եւ այդ թուականէն ի վեր ան ամեն տարի անխափան կը տօնախմբուի։ Իսկ Ս. Վլասի մասուն-քին Տուպրովնիք հասնելուն մասին երկու  տարբերակներ կան. առաջին, 11-րդ դարուն տուպրովնիքցի վաճառականներ զայն Արեւելքէն բերած են. երկրորդ, 1026-ին Կոստանդնուպոլսէն յոյն աբբահայր մը զայն բերած է։
Տուպրովնիք կեցութեանս օրերուն ինծի ընկերացող Խրութիոյ, Տուպ-րովնիքի եւ հայութեան բացառիկ մասնագէտ եւ այցելութեանս գլխաւոր մղիչ ուժ՝ Դոկտ. Վինիցիա Լուփիսի նուիրած գիրքին մէջ (Marko Margaritoni, Dubrovnik Between History and Legend, Dubrovnik, c2001) հե-տեւեալ հետաքրքրական տեղեկութիւններուն կը հանդիպինք.
“Naturally, the worship of Saint Blaise started in Armenia, in Cappadocia. Here, both Christians and Muslims worshipped St. Blaise for centuries, calling him the Bogas Evliasi (Patron of the throat). The Armenians still keep the sacred books, sinascaria, called “Aznavurg” in Armenian, which hold the biography and martyrdom of St. Blaise –– the Armenian Balasan. An Armenian king from the 11th century founded a knightly order where the knights wore a picture of Saint Blaise in the middle of the cross on their chests.”
{«Բնականաբար, Ս. Վլասի մեծարանքը սկսած է Հայաստանի մէջ, Կապադովկիոյ շրջանը, ուր քրիստոնեաներ եւ իսլամներ զայն դարերով մեծարած են որպէս «Կոկորդի Սուրբը»։[footnoteRef:8] Հայեր մինչեւ այսօր իրենց Յայս-մաւուրքին մէջ ունին Ս. Վլասի, հայ Բալասանին, կենսագրութիւնն ու նահատակութիւնը։ 11-րդ դարուն, հայ թագաւոր մը ասպետական կարգ մը հաստատած է եւ ասպետներ Ս. Վլասի նկարը կրած են իրենց կուրծքին վրայ գտնուող խաչին կեդրոնը» (էջ 97)։} [8:  Ս. Վլասի տօնին առթիւ, հոգեւորականներ յատուկ մոմով կոկորդի օրհնութիւն կը կատարեն Ս. Վլաս Եկեղեցւոյ մէջ։] 

“After the Edict of Milan and Licinius’s death, therefore, after 334 A.D., the body of Saint Blaise was laid to rest in a sarcophagus. “The successor of Saint Blaise in Sebaste was the bishop Peter, who raised a church on the same spot where Saint Blaise had laid down his life for his faith,” says Skurla, and it remained here until the 18th century. The tomb of Saint Blaise is located “in the western part of the town of Sebaste, in the area called “Medresa,” i.e. a classroom, in the garden of a Muslim called Bekir Oglou, underneath a room surrounded by four walls, renewed in 1857 by the kindness of its owner and the funds of an Armenian outcast and a Catholic called Peter Calustian, who covered the Saint’s tomb with a stone inscribed with the bishop’s attributes. In 1736 or in 1746, the head of a Muslim family who owned the grave, decided to destroy the Christian sanctuary, and to use the room for a different purpose. But, the Saint appeared before him with threats against such sacrilege. The Turks call the Saint Bogas Evliasi – the saint of throats, for he had saved a child choking on a fish bone,” concludes Skurla. Ivo Banac, who went to see the grave of the Saint, writes that today’s tomb is located near the Blue Medresa (Gukmedrese), or across the way to the east of a little plain surrounded by barbed wire and few newly built houses. The base is made of concrete, painted an olive color. The metal, dark green fence protects the surface of the grave upon which the weeds grow. There is no inscription. Bekir Tigurbaya, the mayor of Sivas decided to repair the grave in 1987. He was also born in the same part of the town, Medresa. Gukmedresa, across the grave, was built nearby (maybe even upon the foundations) of the Christian cathedral built by bishop Peter, the successor of Saint Blaise, in the same spot where Saint Blaise had been executed and buried. People from the neighbourhood say that a house has stood here until recently (probably the Bekir Oglou described by Skurla), and the grave, which is now in its former garden, used to be under the first floor.
 	«It is evident,» Banac writes, «that the citizens of Sivas have kept their faith in that place. In their religious tradition, the graves of saints are simply not destroyed. God’s punishment awaits the desecrator. However, they have not maintained the memory of the greatest martyr of Sebaste. In the meantime, at the end of the 19th century, the Armenians underwent attacks, and massacres and ethnic cleansing from 1915 to 1918. They are no longer to be found in their ancient hearths in eastern Anatolia. After the treaty between Greece and Turkey in 1926, the populations of these conflicting countries changed. The oral tradition of St. Blaise was broken. Muslims, today’s inhabitants of Silvas, even though they pray to “Bogas Evliasi” the saint of throats (the plastic pot with water on the tomb is probably intended for ritual cleansing before prayer), have failed to incorporate him into their religious world as he is not a part of it.»”
{«Միլանի Հրովարտակէն եւ Լիկինիոսի մահէն ետք, ուրեմն 334-էն ետք, Ս. Վլասի մարմինը ամփոփուած է քարէդագաղի մէջ։ Սեբաստիոյ մէջ Ս. Վլասի յաջորդը եղած է Պետրոս Եպիսկոպոս, որ Ս. Վլասի նահա-տակութեան վայրին վրայ եկեղեցի մը կառուցած է։ Այս եկեղեցին մինչեւ 18-րդ դար գոյութիւն ունեցած է։ Ս. Վլասի գերեզմանը գտնուած է Սե-բաստիոյ արեւմտեան կողմը, «Մետրեսէ» (այսինքն դասարան) կոչուած շրջան մը, Պեքիր Օղլու անուն իսլամի մը պարտէզը, չորս պատեր ունեցող սենեակի մը տակ եւ 1857-ին նորոգուած է հայ կաթոլիկ Պետրոս Գալուստ-եանին կողմէ, որ Սուրբին տապանաքարն ալ զետեղած է եւ վրան նշած անոր բարեմասնութիւնները։ 1736-ին կամ 1746-ին գերեզմանին տէր իս-լամ ընտանիքի մը նահապետը որոշած է քանդել սրբավայրը՝ սենեակը այլ նպատակի օգտագործելու համար։ Սակայն, Սուրբը երեւցած է իրեն եւ սպառնացած այդպիսի սրբապղծութիւն չգործել։ Թուրքերը Սուրբը կը կոչեն Պօղազ Էվլիասի (Կոկորդի Սուրբ), որովհետեւ ան ձուկի ոսկորով խեղդուող երեխայ մը փրկած է։ Սուրբին գերեզմանը այցելած Իվօ Պանաց կը գրէ թէ այսօրուան գերեզմանը կը գտնուի Կապոյտ Դասարանին դրացնութեան կամ արեւելք տանող ճամբուն վրայի սարահարթին, որ ելեքտրական թելերով շրջապատուած է եւ քանի մը նորակառոյց շէնքեր ունի։ Գոց կանաչ մետաղեայ ցանկապատ մը կը պատսպարէ գերեզմանին երեսը, ուր խոտեր աճած են։ Արձանագրութիւն գոյութիւն չունի։ 1987-ին Սվազի քաղաքապետ Պեքիր Թիկուրպայա որոշած է նորոգել Սուրբին գերեզմանը։[footnoteRef:9] Ան եւս նոյն շրջանին, Մետրեսէի մէջ, ծնած է։ Գերեզմանին մօտ գտնուող Կապոյտ Դասարանը հաւանաբար կառուցուած է նոյնինքն Պետրոս Եպիսկոպոսի շինած եկեղեցւոյ տեղը։ Դրացիները կ՚ըսեն թէ մին-չեւ վերջերս տուն մը գոյութիւն ունեցած է հոն եւ գերեզմանը, որ այժմ նախկին պարտէզին մէջ կը գտնուի, առաջին յարկին տակն էր։  [9:  Տուպրովնիքի Խրուաթական եւ Հայկական Բարեկամութեան Միութեան Ատենապետուհին ըսաւ թէ 2008-ին Սվազէն [պատմական Սեբաստիա - Ն.] երկու թուրքեր եկած են Տուպրովնիք եւ յայտնած թէ գտած են Ս. Վլասի գերեզմանը։] 

Ակնյայտ է որ Սվազի բնակիչները այդ վայրին հանդէպ իրենց սնուցած հաւատքը պահած են։ Իրենց կրօնական աւանդութեան համա-ձայն կարելի չէ սուրբերուն գերեզմանները քանդել։ Աստուծոյ պատիժին կ՚արժանանան զանոնք քանդողները։ Սակայն, ցաւօք, չեն պահած Սե-բաստիոյ մեծագոյն նահատակ մարտիրոսին յիշատակը։ Մինչ այդ, 19-րդ դարու աւարտին, հայեր յարձակումներու ենթարկուեցան եւ 1915–1918 ջարդուեցան եւ ոչնչանալու վտանգը դիմագրաւեցին։ Անոնք այլեւս արե-ւելեան Անատոլուի իրենց օճախներուն մէջ չեն գտնուիր։ 1926-ին Յու-նաստանի եւ Թուրքիոյ միջեւ կնքուած դաշնագրէն ետք, այս վիճարկու երկիրներու բնակչութիւնը փոփոխութիւն կրեց։ Ս. Վլասի բերանացի աւանդութիւնը ընդհատուեցաւ։ Այսօրուան Սվազի իսլամ բնակիչները թէեւ կ՚աղօթեն Կոկորդի Սուրբին (գերեզմանին մօտ գտնուող փլասթիքէ ջրամանը հաւանաբար աղօթքէն առաջ սահմանուած արարողական մաք-րութեան համար է), սակայն չեն կրցած զայն իրենց կրօնական ապրում-ներուն շաղախել, որովհետեւ Ս. Վլաս իրենց կեանքին մաս չի՛ կազմեր» (էջ 100–102)։}
Ս. Վլաս Հայրապետ Սեբաստիա ծնած հայազգի հրաշագործ սուրբ մը եղած է եւ նահատակուած 316-ին։ Սուրբին մասունքները կը գտնուին Տուպրովնիքի Ս. Աստուածածնի Վերափոխումն Մայր Տաճարին մէջ, որուն կողքին կայ Ս. Վլաս Եկեղեցին։ Հայկական Կիլիկեան շրջանին Տուպրովնիք մասնաւոր յարաբերութիւններ մշակած է հայութեան եւ Հայ Եկեղեցւոյ հետ։
2 Փետրուարի յետ միջօրէի ժամը 3-ին, Ս. Վլաս Եկեղեցւոյ մուտքին, հազարաւոր հաւատացեալներու ծափողջոյններուն ընդմէջէն, Արամ Ա. Կաթողիկոսին թարգմանը հանդիսանալով հայերէնով հետեւեալը ըսի.
«Գերաշնորհ Ժելիմիր Փուլիճ Եպիսկոպոս, հոգեւոր հայրեր եւ սիրելի հաւատացեալներ,
Հայրապետական սիրով կ՚օրհնենք ձեզ Ս. Վլաս Հայրապետի լեզուով՝ հայերէնով. ՅԱՆՈՒՆ ՀՕՐ ԵՒ ՈՐԴՒՈՅ ԵՒ ՀՈԳՒՈՅՆ ՍՐԲՈՅ. ԱՄԷՆ»։
Ապա, Հայր Իվիցա Փերվան կարդաց անգլերէնէ խրուաթերէնի թարգմանուած 30 Յունուար 2010 թուակիր հայրապետական պատգամը.
“We greet you in the spirit of Christian love and fellowship as you celebrate the Feast of St. Blaise, your patron saint. We were invited personally to take part in this important event, but due to our prior commitment it was impossible for us to be with you on this joyful and spiritually uplifting occasion. His Grace Bishop Nareg Alemezian, the Ecumenical Officer of our Church is with you, representing us and our clergy.
 	St. Blaise, in Armenian Sourp Vlas, is one of the most popular and highly venerated saints in the world Christendom. Many miracles were attributed to him. He has been a dedicated evangelist and a strong defender of Christian faith. Indeed, for St. Blaise Christian faith has been a quality of life undergirded by Gospel values and a source of service to the poor, afflicted, oppressed and sick.
 	St. Blaise is venerated in a special way by the Catholic Church, the Eastern Orthodox Churches and the Armenian Orthodox Church. He is the patron saint of the city of Dubrovnik where he is known as Sveti Vlaho and according to your tradition, the relics of the Saint are paraded by a solemn procession every year on 3rd of February and special activities are organized on this occasion. The city of Dubrovnik is closely identified with St. Blaise, who is present in all aspects of the city. St. Blaise is, indeed, a living reality in the life of the people of Dubrovnik.
 	Dear brothers and sisters in Christ, as you celebrate the Feast of St. Blaise, it is important to remind ourselves the following:
1.   As you know, the origin of St. Blaise is related to Armenian Cilicia and the Armenian Church and probably because of that long-standing contacts have existed between our two churches and nations. In fact, irrespective of our difference and geographical distance, the saints bring us together in spiritual communion. Therefore, the feasts of saints challenge us to deepen our togetherness in faithful obedience to our common Lord Jesus Christ.
2.   The saints are intercessors between us and Christ. They are the most effective channels of communication between the human beings and God. Hence, the saints should become the sustaining power of our individual and community life.
3.   The saints are exemplary examples of the quality of life that a Christian should manifest. In fact, being Christian means being a faithful follower to Christ; being Christian means reflecting in our life the values of the Gospel; being Christian means living the kingdom of God in anticipation in this world. We clearly see these virtues so genuinely articulated in the life of saints.
 	Indeed, St. Blaise was such a saint. He is the shining star in the darkness of our life; a star who leads us to “the way, the life and the truth” (Jn. 14:6)”.
{«Քրիստոնէական սիրով կ՚ողջունենք ձեզ, երբ կը տօնակատարէք ձեր հայրենի սուրբին՝ Ս. Վլասի Տօնը։ Անձնապէս հրաւիրուած էինք մաս-նակցելու այս կարեւոր տօնախմբութեան, սակայն նախապէս ունեցած այլ պայմանաւորուածութեան պատճառաւ չկարողացանք ձեզի հետ ըլլալ այս երջանիկ եւ հոգեպէս պակուցիչ առիթով։ Գերաշնորհ Տ. Նարեկ Եպս. Ալեէմէզեան, մեր Եկեղեցւոյ Միջ-եկեղեցական Յարաբերութիւններու Վա-րիչը, ձեզի հետ է՝ մեզ եւ մեր հոգեւորական դասը ներկայացնելով։
Ս. Վլաս Հայրապետ ամբողջ քրիստոնէութեան մէջ ամենէն ժողո-վըրդական եւ մեծարուած սուրբերէն մին է։ Բազմաթիւ հրաշքներ կը վերագրուին անոր։ Ան նուիրեալ աւետարանիչ մը եւ քրիստոնէական հաւատքի պաշտպան մը եղած է։ Արդարեւ, Ս. Վլասի համար քրիստո-նէական հաւատքը եղած է աւետարանական արժէքներու ցոլացում եւ ամբողջանուէր ծառայութիւն՝ աղքատին, զրկեալին եւ հիւանդին։ 
Ս. Վլաս եզակի յարգանք կը վայելէ Կաթոլիկ Եկեղեցւոյ, Ուղղափառ Եկեղեցիներու եւ Հայ Առաքելական Եկեղեցւոյ մէջ։ Ան Տուպրովնիք քաղաքի պաշտպան սուրբն է, ծանօթ որպէս Սվեթի Վլահօ, եւ ձեր աւանդութեան համաձայն Սուրբին մասունքները ամեն տարի 3 Փետըր-ւարին յատուկ թափօրով կը շրջին ու մասնաւոր տօնակատարութ-իւններով Սուրբը կը մեծարուի։ Տուպրովնիք քաղաքը սերտ կապուա-ծութիւն ունի Ս. Վլասին, որ ձեր մէջ ամեն տեղ կենդանի ներկայութիւն է։ 
Սիրելի եղբայրներ եւ քոյրեր ի Քրիստոս, երբ Ս. Վլաս Հայրապետի տօնը կը նշէք, անհրաժեշտ կը նկատենք ձեզի յիշեցնել հետեւեալ կէտերը.
Առաջին, ինչպէս գիտէք, Ս. Վլասի ծագումը առնչուած է Հայկական Կիլիկիոյ եւ Հայ Եկեղեցւոյ հետ ու այդ իսկ պատճառաւ երկարատեւ կապեր գոյութիւն ունեցած են մեր երկու Եկեղեցիներուն եւ ազգերուն միջեւ։ Խորքին մէջ, հակառակ մեր ունեցած զանազանութիւններուն եւ աշխարհագրական հեռաւորութեան, սուրբերը հոգեւոր հաղորդակցութ-եամբ մեզ իրարու կը զօդեն։ Հետեւաբար, սուրբերու տօները մեզ կը հրա-ւիրեն առաւել մերձենալու իրարու՝ մեր Տէր Յիսուս Քրիստոսի հանդէպ ունեցած համայնական հաւատարմութեան մէջ։
Երկրորդ, սուրբերը բարեխօսներ են մեր եւ Քրիստոսի միջեւ։ Անոնք մարդոց եւ Աստուծոյ միջեւ հաղորդակցական ամենէն ազդու ազդակներն են։ Արդ, սուրբերը մեր անհատական եւ հաւաքական կեանքը իմաստա-ւորող ներկայութիւն պէտք է դառնան։
Երրորդ, սուրբերը քրիստոնէական կեանքի տիպար օրինակներ են։ Այս հասկացողութեամբ, քրիստոնեայ ըլլալ կը նշանակէ Քրիստոսի ճշմա-րիտ հետեւորդը դառնալ, քրիստոնեայ ըլլալ կը նշանակէ Աւետարանը կեանքով թարգմանել, քրիստոնեայ ըլլալ կը նշանակէ Երկինքի Արքայութ-իւնը ապրիլ այս աշխարհի վրայ։ Այս առաքինութիւնները վաւերակա-նօրէն առկայ են սուրբերու վարքին մէջ։
Իսկապէս Ս. Վլաս այսպիսի՛ սուրբ մըն էր։ Ան մեր կեանքի խա-ւարին մէջ փայլատակող աստղ մըն է, որ մեզ դէպի «ճանապարհ, կեանք եւ ճշմարտութիւն» (Յովհ. 14.6) կ՚առաջնորդէ»։}
  
            Հայ Եկեղեցւոյ մէջ Ս. Վլաս Հայրապետ առանձին տօն չունի, այլ կը յիշատակուի«Սրբոցն Պետրոսայ Հայրապետին, Վլասայ Եպիսկոպոսին եւ Աբիսողոմայ Սարկաւագին» տօնակարգով։ Այս տօնը շարժական է եւ 2010-ին զուգադիպեցաւ Շաբաթ, 16 Յունուարին։ Տօնը նաեւ առանձին շարական ալ չունի. իսկ այս առթիւ երգուող Մանկունք-ը խորքին մէջ նուիրուած է Ս. Կիւրեղ Երուսաղէմի Հայրապետին (315–386) (Ձայնքաղ Շարական, Անթիլիաս-Լիբանան, էջ 113)։ 
          Ըստ հայկական աղբիւրներու, Ս. Պետրոս Հայրապետ Ս. Աթանասի նախորդած է Աղեքսանդրիոյ [Եգիպտոս - Ն.] Ս. Աթոռին վրայ՝ քրիս-տոնեաներու հալածանքներուն ամենասաստիկ մէկ շրջանին։ Ան նահա-տակուած է 311-ին։ Ս. Աբիսողոմ եղած է Ս. Պետրոս Հայրապետի սարկաւագն ու ընկերակիցը։ Ան իր կեանքը խոստովանողական մահով կնքած է Ս. Պետրոս Հայրապետի նահատակութենէն ետք։
          Ս. Վլաս Հայրապետ եղած է Փոքր Հայքի Սեբաստիա քաղաքի Եպիս-կոպոսը։ Սրբակեաց եւ հրաշագործ հովիւ մըն էր ան, որ Դիոկղետիանոսի հալածանքներուն ժամանակ կը քաջալերէր քրիստոնեաները եւ բանտին մէջ անոնց կ՚այցելէր։ Լիկիանոսի օրով, երբ հալածանքը կը սաստկանար, որպէսզի Եկեղեցւոյ հօտը ամբողջապէս չբնաջնջուէր, Ս. Վլաս ժողո-վուրդին խորհուրդ կու տար պահ մը մեծ քաղաքներէ հեռանալ եւ ինքն ալ Արգէոս լեռան մենաստաններէն մէկուն մէջ կը ճգնէր։ Հոն վայրի անասուններ մօտեցած են Ս. Վլասի եւ ան օրհնութեամբ, աղօթքով եւ բժշկական արուեստին հմտութեամբ՝ որուն ծառայած էր ատենին, կ՚առողջացնէր անոնց վէրքերը։  Վերջապէս, Ս. Վլասի թաքստոցը կը յայտնուէր եւ Ագրիկողայոս դատաւորին կողմէ պատգամաւորներ կու գային զինք դատարան տանելու։ Կ՚ընդառաջէր անոնց եւ ճամբան անցած գիւղերուն մէջ շարունակ բժշկութիւններ կը կատարէր։ Երբ դատարան կը ներկայանար, Ս. Վլաս իր համարձակ պատասխաններով կը կշտամբէր դատաւորը եւ սաստկօրէն գանակոծուելով արիւնլուայ բանտ կը փո-խադրուէր, մինչ եօթը բարեպաշտ կիներ անոր արիւնով կ՚օծուէին, այս պատճառաւ ալ հրակէզ տանջանքներու կը մատնուէին, սակայն անվնաս կ՚ազատէին եւ ի վերջոյ սուրով կը նահատակուէին։ Ս. Վլաս երկրորդ անգամ կը հարցաքննուէր եւ աւելի խիստ պատասխաններ տալուն համար Սեբաստիոյ լիճը կը նետուէր։ Անկէ եւս ազատուելէ յետոյ, Ս. Վլաս նոյն դատաւորին վճիռով 316-ին կը գլխատուէր։ 
Թորգոմ Պատրիարք Գուշակեան կը վկայէ. «Իր գերեզմանաքարը մինչեւ մեր օրերը կը ցուցուէր Սեբաստիոյ մէջ, թուրքի մը տան բակը, ուր ուխտի կ՚երթային քրիստոնեաները» (Սուրբք եւ Տօնք, Անթիլիաս-Լիբա-նան, 1981, էջ 74)։
Տուպրովնիքի մէջ Ս. Վլասի նուիրուած բազմաթիւ շարականներ եւ հայրենասիրական երգեր գոյութիւն ունին։ Ահաւասիկ խրուաթերէնէ թարգմանուած նմոյշ մը. 
“Let us unfurl the banner before the altar. Let us all kneel and may the days of past glory today come to life, when the rocks of Dubrovnik were temple of freedom.
The waves sang this pleading song to the Saint as they were hitting the rocks. Hear, Saint Blaise, the sound of our prayers. Protect your Dubrovnik, protect all of us.
Alongside the banner there is the majestic sound of movements and bells. The faithful are singing for you, Saint Blaise, the hymn of ancient freedom.”   
{«Եկէ՛ք Ս. Վլասի դրօշը պարզենք խորանին առջեւ։ Ծունկի գանք եւ վերյիշենք անցեալի փառքի օրերը, երբ Տուպրովնիքի ժայռերը ազա-տութեան տաճարն էին։
Ալիքները ժայռերուն զարնուելով Սուրբին բարեխօսութեան կը դիմէին. Լսէ՛, Ս. Վլաս, մեր աղօթքները եւ պաշտպանէ՛ Տուպրովնիքը, պաշտպանէ՛ մեզ բոլորս։
Դրօշին հետ կը լսենք եկեղեցւոյ զանգակներուն զգլխիչ ձայնը։ Հաւատացեալներ կ՚երգեն Ս. Վլասի նուիրուած ազատութեան հին երգը։»}
          Տուպրովնիքի եկեղեցական եւ հասարակական պատասխանա-տուներուն ու ժողովրդային խաւին փափաքն է վերասերտացնել իրենց կապերը Մեծի Տանն Կիլիկիոյ Կաթողիկոսութեան հետ եւ ամեն տարի, Ս. Վլասի տօնին, հայեր ունենալ իրենց մէջ։ 
 
Նարեկ Եպս. Ալեէմէզեան

